bakkie-spaarwiel & pap wiel - Forum Topic
245 Total Visitors
Total Views: 82 460 936
Forums / 2. FAQ & General Chat / bakkie-spaarwiel & pap wiel
topics: 10 899
replies: 126 629
views: 38 917 122
08 Sep 2019 @ 21:13:55 pm
sal graag wil hoor rondom jou ondervinding van bakkie se spaarwiel soos gemonteer onder die bak met die ketting/katrol om die wiel te laat afsak.
ek en die 'nuwe' Navara begin mekaar so voel-voel verstaan. Ek besluit toe om te kyk hoe werk die spaarwiel gedoente omdat ek nou nie juis voorheen al met 'n bakkie moes stop vir 'n wielomruil nie.
moet bieg dat ek en die Navara mekaar hier verkeerd begin verstaan. Eerstens sukkel ek erg om die t-stuk sekuur in die meganisme in te kry. Pyn in die stert!!!
en dan sak die wiel af tot net-net op die grond. Geen manier dat jy die ketting se punt uit die wiel gehak gaan kry sonder om jou halflyf onder die bakkie in te wikkel nie.
Kan nie reg wees nie.
Ek mag dalk rookie wees met 'n bakkie maar ek is nie stupid nie.
Dinge is net nie lank genoeg nie...!
hoe werk jou bakkie se spaarwiel-kontrepsie?? Skuif die wiel darem ver genoeg uit onder die bakkie dat jy sonder enige joga die wiel loskry van die ketting?
08 Sep 2019 @ 21:26:42 pm
Louis. Ek moet bieg in die 20 maande wat ek my bakkie het het ek nog nooit my spare laat sak en gekyk hoe dit werk. Ek dink al geruime tyd om my luiheid te los en kyk wat da aangaan.
Nou dat jy die noem gaan dit gebeur.
08 Sep 2019 @ 22:01:45 pm
Dit gaan jou lot wees, sou jy ooit 'n pap wiel kry. Ongemaklik en jy sal op die grond sit of le om als by te kom. Selfs om die domkrag in te kry is 'n vuil storie. En ja, die t-struktuur is 'n pyn. Maak maar vrede, dan, wanneer jy 'n pap wiel kry, sal jy nie ge-irriteerd raak nie.
09 Sep 2019 @ 05:09:53 am
Goeie ding jy het gekyk hoe dit werk.
Ja dis maar n pyn in die rugwerwel om die wiel af te kry en as jy pap wiel kry is dit gewoonlik op die onmoontlikste plekke. In 10 jaar nog net 2 keer met my gebeur. Beide kere op grond en al 2 kere het ek n wit hemp aan gehad😁
Die terugsit is die belangrikste
Sorg dat alles in haak wat moet inhaak. My 1ste keer het ek dit verkeers gedoen toe kom die spaarwiel af op 100km/h. Dankie tog dit was op n stil pad met geen verkeer. Jy skrik jouself in n ander bloedgroep in en praat in tale wat jyself nie ken nie.
09 Sep 2019 @ 06:47:27 am
Ongelukkig is dit wat gedoen moet word. Laat sak tot op die grond en dan moet jy maar op die sy le en met die een hand die wiel se een kant n bietjie lig om die dwars stuk deur die gat te sukkel met die ander hand. Gelukkig hoef jy nie al die bagasie uit te pak en weer in te pak om by die spaarwiel te kom nie.
09 Sep 2019 @ 07:06:38 am
Lyk my ek is in vir 'n avontuur ... dankie vir die woorde van ondersteuning (en waarksuwing).
Beste dan is maar om voorbereid te wees. Klink my ek gaan 'n overall saam met die domkrag agter die sitplek inpak! Ek het jare gelede 'n VW Sharan gery en dié se spaarwiel was ook onder die kar. Maar VW het 'n kabel op 'n katrol gebruik en omdat die kar heelwat nader aan die grond was kon die wiel heeltemal uitskuif en met die opkatrol het dit al te fensie onder die kar ingegly en verwyn in die holte onder de vloer. Dalk was ek maar bederf ....
Ek het die gedoente gister so op my rug lê en bekyk toe die wiel uiteindelik uitgehak was en dit lyk of die patent die ketting net deurwerk - dit word nie opgerol nie (soos 'n miniatuur come-along). Dus kan die ketting langer wees (of gemaak word) dat die ekstra 20cm sal help om die wiel darem so halfpad onder die bakkie uit te kry sonder dat die langer ketting probleme gaan veroorsaak.
Mag dalk net die paar sente werd wees om dun ketting te gaan soek
09 Sep 2019 @ 08:20:36 am
Louis, dink net hoe gaan jy sukkel as jy 'n papwiel in die nag moet kry. Dan ook, hoe gaan jou klere lyk as dit moet gebeur wanneer dit reen.
Bakkies is ontwerp vir plaasboere wat altyd hulp saamry.☺
09 Sep 2019 @ 08:33:39 am
Juis oor die rede dat ek eendag nie die spaarwiel kon afkry nie het ek die spaarwiel teen my bakkie se beestralies gemonteer. Jy sien hom elke dag, maklik om af te haal, diefbestand en jy kan sien as hy pap raak.
09 Sep 2019 @ 09:20:47 am
Chris Centurion wrote:
presies!! dis hoekom ek nou al kyk wat se chaos vir my wag. en ek is nie opgewonde nie - lyk my makliker om bakkie te verkoop as om die wiel om te ruil!
@Frikadel: Ek het ook gedink om die wil te skuif na binne die bak (het nie bullbar maar wel kappie) maar is bang vir lang vingers. Die moeite om die wiel af te kry is tans seker een van die afskrikmiddels ...
09 Sep 2019 @ 09:59:19 am
Nee wat ek het nog nie daarmee gesukkel nie. Die t-bar gaan maklik in die op/af wen meganisme in op die Ford. Daar is so wit plastiek wat die T-bar guide tot op die regte plek.
Op die grond lê is maar deel van die wiel wissel episode. Ek het altyd 'n GROOT handoek wat op by Tipper se "Dashboard" lê. Dis daar om die dash te beskerm teen die Afrika son, my hande af te vee as ek iets eet in die ry en dis groot genoeg om op te lê sou ek iets onder die voertuig moet doen.
Dan gaan ek ook baie maklik die bandruk van die spaar wiel na deur die "Valve extension" pyp wat daaraan gekoppel is. die ander punt lê op die sleep hak van die tipper en ek kan die spaar wiel se druk daar na gaan.
09 Sep 2019 @ 10:02:28 am
Ek wissel ook eintlik nooit 'n pap band nie. Ek soek die oorsaak (spyker) in die band, haal die kit uit onder die agter sitplek, verwyder die spyker en druk 'n plug in.
Dan met die ARB pomp onder my sitplek pomp ek die wiel net weer op.
Ongelukkig kom jy nie weg deur nie op die grond te lê nie. Want ek doen dit terwyl die band nog op die voertuig is.
09 Sep 2019 @ 10:30:19 am
Dit is n groot probleem as jy n papwiel op jou voorwiele kry veral as band redelik stukkend is .Die bakkie se voorkant is so laag jy kry nie die domkrag op die regte plek in .Ek het n klein kort domkrag wat ek saamry .Sit hom eers in lig dan op tot op n hoogte wat bakkie se domkrag kan ingaan op regte plek .Al manier hoe ek gesien het wat werk .Daar is geen manier wat bakkie se domkrag op regte plek kan ingaan
09 Sep 2019 @ 11:04:47 am
Goeie raad Willie dankie. Sommige gebruik die "wheel leveling blocks" wat jy op die karavaan gebruik. Ry met jou pap wiel daar op dan sal die jack ook pas.
09 Sep 2019 @ 11:58:44 am
Moet sê, het ook jare terug laas n pap wiel omgeruil.
Maak hom sommer aan die voertuig reg as dit n pyker in het, en druk dan n plug in.
Pomp en is reg.
09 Sep 2019 @ 12:00:01 pm
soos dit vir my lyk is daar paar maniere om die tekortkominge van die bakkie se spaarwielkatrol te oorkom. Ek waardeer die insigte (en deel van [slegte] ondervindings).
Ek oorweeg dit sterk om die huidige ketting waaraan die spaarwiel hang so 20cm langer te maak. dit sal beslis verhoed dat ek meer as my hande vuil kry net om die spaarwiel langs die kar te kan kry (en die pap een weer onder die kar as daar nie plek op die bakkie is nie)
ek het ook reeds die 'valve extension' opgesit (soos per Leon) om een minder onder-die-bakkie-inkruip sessie te verhoed.
die pap voorwiel met min spasie vir die domkrag kort nog bietjie dinkwerk.
09 Sep 2019 @ 12:47:03 pm
Onthou hoe langer die ketting hoe makliker om dit af te knip. Dis nou om diefstal te verhoed, bakkies se spaarwiele is deesdae kroonwild....
09 Sep 2019 @ 13:10:40 pm
Wen die ketting bo binne die band op en sit nog n slot aan deur die ketting en een van die gate op die rim.
09 Sep 2019 @ 13:48:11 pm
Louis die ketting kan seker langer gemaak word. Probleem is die katrol waarop die ketting draai as jy die spaarwiel op sy plek wil kry is maar aan die klein kant. Want hy draai binne die onderstel. Dus is daar nie plek vir die ekstra ketting op die tol nie. Ek vermoed dis maar die hoof rede waarom die ketting somtyds so kort is.
09 Sep 2019 @ 14:02:55 pm
die ketting rol nie op oor iets nie - dit werk soos ‘n block-&-tackle waar die ketting net deurgaan. Dus dink ek dit hoort te werk
09 Sep 2019 @ 14:09:00 pm
Sterkte met die planne. As dit 'n ligter wiel is kan mens dit nog verwerk as jy onder die bak inkruip. Die Nissan 1400 skuif die wiel egter oor die raam so dis makliker as die katrol stelsel.
Die raam skarnier aan die voorpunt v d wiel so die wiel skuif mens net af.
09 Sep 2019 @ 14:49:42 pm
O ja jy is reg........................ sorry my fout.
Jammer. En om te dink ek het reeds 'n ekstra slot deur daai ketting gehaak as adisionele voorkomings matreel.
Lekker gesit en slaap op die een.
09 Sep 2019 @ 15:51:21 pm
ek het gedink om slot in ketting binne die spaarwiel te sit wat keer dat die ketting uitgehaak word (deur die gat in die wiel deurgeskuif word). dit sal alles gedoen kan word met die wiel binne bereik sonder om op jou rug onder die kar in te skuif ...
09 Sep 2019 @ 16:47:16 pm
Sien die manne hier word gekonfyt om papwiel om te ruil. Los asseblief julle telefoon nommers ook hier dat ek kan bel as nodig dan kom doen julle die joppie.
09 Sep 2019 @ 16:51:18 pm
Julle is gelukkig.....julle het darem nog spaar wiele🤔😃
09 Sep 2019 @ 17:46:40 pm
Geert, ek weet ook nie waarvan die manne praat nie. Weet joune het iemand anders nodiger gehad as jy, maar Ma se altyd......ontspan jy ek sorteer die probleempie gou,gou uit. In n japtrap ry ons weer. Seker maar die manne wat stop en help as hulle die tannie so sien sukkel met die pap band.
10 Sep 2019 @ 06:18:09 am
O ja ek onthou nou weer jy het joune geskenk vir die HOP................
10 Sep 2019 @ 08:10:23 am
Het maar altyd 'n ou kombers in die kar of karavaan vir ingeval mens nou maar die wiele moet ruil en op die grond rond kruip..
Moet ook noem, het LANKLAAS nodig gehad om 'n spaarwiel te ruil...........
10 Sep 2019 @ 12:28:45 pm
Ek dink dit bly n pes-probleem as jou spaarband agter-onder sit. In die Moremi-sand gaan jy n gat moet grawe om daai band af te haal. En in 45 grade gaan jou huwelik n toets moet weerstaan.
Dus het ek n tweede spaarband op my dakrak as eerste verweer. Nie dat n band lig weeg nie. My karavaan of treiler se spaarband is ook daar bo. AS ek dan TWEE onherstelbare pap wiele kry sal ek die onder-band moet gaan uithaal.
Ook nog net twee keer n pap band gehad. Elke keer geplug gekry. Een keer sonder om af te haal.
Verder het ek n elektriese jack. Choef-chaf opge-jack sonder lang stang en rugbreek.
10 Sep 2019 @ 12:36:07 pm
My lektriek jack.
10 Sep 2019 @ 12:42:33 pm
Kyk net hoe netjies pas die lektriek jack in die Fortuner. SAAM met twee yskaste EN my toolboks. Dit is maar n commen kar. Maar boeta, kan jy PAK in hom. Die een yskas is vir vries en die ander vir my drinks. Die dubbeldeur yskas in die ksravaan is ma se kos en vriesgoed.
10 Sep 2019 @ 15:40:11 pm
Het dit ook so gedoen met die sitplekke uit en elektries jack.
Sien ons is ewe dors 🍻.
13 Sep 2019 @ 12:27:42 pm
Ek het nou gesien my Ranger se spaar wiel sak darem tot heeltemaal op die grond🙂
13 Sep 2019 @ 13:19:02 pm
Daai spasie langs die battery was gemaak vir daai jack.
13 Sep 2019 @ 13:27:04 pm
Ek moes my mouter stywer vere insit en die lig hom toe met 55mm.
Dis dan ook die hoogte bo die grond waar my spaarwiel ophou afjack.
Hang aan 'n kabel wat van binne die voertuig met 'n slinger afgejack word. Dis 'n geslote sisteem en die kabel kan nie langer gemaak word nie. Kan seker 'n eenheid gaan koop met langer kabel, maar hy moet van Engeland af kom. Ek kry darem nie elke week 'n pap wiel nie, net 3 oor laaste 6 jaar.
Ek hou 'n plastiek seiltjie in my sleepvoertuig vir daardie dag wanneer ek daar moet loop lê. Moes toe ook so doen in die Sederberg toe 'n skerp klip my splinternuwe band 'n gat in steek.
13 Sep 2019 @ 13:34:21 pm
Elke ou het maar sy oplossing.
In meestegevalle gaan dit jou noodsaak om op daai grond te gaan lê. So tref maar reeling.
Ou laken, groot handoek, seiltjie, stuk plastiek..............................
13 Sep 2019 @ 15:01:57 pm
waardeer julle insette.
voel kompleet of ons rondom 'n stapel hardekool staan en gesels ..!
tyd vir 'n Koue Een ...
15 Sep 2019 @ 20:59:08 pm
het besluit om die ketting vir die spaarwiel langer te maak. en het so wraggies dieselfde ketting in voorraad (doerietyd gekoop om sleepwa aan 'n paal vas te sluit toe ons nog ge-tent het)
las toe so 25cm by (aan die wiel se kant). Redenasie is dat die hele 'nuwe' ketting deur die oprolmeganisme sal gaan om so die wiel vas te trek (en het nie die skakel waar gelas is toegesweis nie).
nou kan ek alles mooi bykom sonder om 'n breuk op te doen of soos 'n wafferse mechanic onder die bakkie in te seil.
nog om te doen:
- prakseer 'n bak of net binne die spaarwiel wat die ketting sal opvang - die ketting kan uitgly in die senter omdat die passtuk nie die hele gat toemaak nie en omdat dit nou nogals lank is mag dit dalk aan iets vashaak so in die ry ....
- sit 'n slot aan die ketting binne die spaarwiel wat sal keer dat die passtuk kan opskuif en so keer dat wiel dalk voete kry
suksesvolle Saterdagmiddag so onder die bakkie se stert
16 Sep 2019 @ 10:18:14 am
Help so effe met die slot in die spaarwiel.
Kom die slot (1) onder die wiel as hy opgekatrol is, dws aan die pad kant van die wiel, of
(2) binne die wiel aan die voertuig kant?
As 1 of 2, moet jy nie dan steeds onder die voertuig inkruip om daar by te kom nie?
16 Sep 2019 @ 20:00:16 pm
Proffie - dis (2).
omdat die ketting nou lank genoeg is dat die wiel meer as halflyf onder die bakkie uitskuif kan ek dit vassluit sonder moeite.
17 Sep 2019 @ 17:09:12 pm
Ek dink ek verstaan nou. Jy sluit die wiel aan die kettinb vas voordat jy dit opkatrol.
Maak sin. Moet net nie jou slot se sleutel so bêre dat jy dit nie weer kan kry nie.
17 Sep 2019 @ 21:23:00 pm
en beslis is daar meer as een sleutel byderhand. Het juis die nare gewoonte om dinge goed te bêre ...